CRISTOS RĂSTIGNIT 
E PUTEREA CREȘTINILOR PERSECUTAȚI 


+ Miloslav Card. VLK 
Arhiepiscop de Praga 


Adresez tuturor celor prezenţi salutările mele cordiale. Neputând fi 
prezent cu această ocazie, aş vrea să vă împărtăşesc, cel puțin pe scurt, din 
experiența mea personală în timpul comunismului, descrisă în câteva dintre 
cărțile mele!. 

Cu câteva grupuri de creştini ne-am angajat să trăim în mod clandestin 
viața în comuniunea Bisericii, cu Isus înviat în mijlocul nostru şi cu Scriptura 
în mâini. lată o mică experienţă, printre multe altele, pe care am făcut-o pe 
parcursul acelor ani. 

În timpul Primăverii de la Praga, am devenit preot. Însă, după 10 ani, 
în anul 1978, mi-a fost înlăturată licenţa statală, şi o dată cu ea şi posibili- 
tatea de a exercita în public preoția mea. Prezentându-mă pentru ultima 
dată în fața enoriaşilor mei, a trebuit să mă sprijin de amvon pentru a nu 
cădea, atât de mare mi-era suferința. Le-am spus: 


Aş vrea să vă asigur că durerea pe care o încercați acum este, cu siguranță, izvo- 
rul unei mari binecuvântări pe care Dumnezeu vrea să ne-o dea. El, Isus răstig- 
nit, a fost Refuzatul de oameni până în momentul cel mai profund al vieţii sale, 
când a strigat că se simte părăsit până şi de Tatăl său: „Dumnezeul meu, Dum- 
nezeul meu, pentru ce m-ai părăsit?” (Mt 27,46; Me 15,34). 


Am devenit un „refugiat”, am trăit la Praga pentru a mă ascunde mai 
bine de poliție. Am devenit un simplu muncitor, un necunoscut spălător de 
geamuri la Praga timp de 10 ani. Pierdusem tot, până şi preoția mea. Nu 
puteam să fac nimic. 

Căutam să repet da-ul meu spus lui Dumnezeu, dar trebuia să lupt pen- 
tru a mă menține fidel, pentru că totul în mine se răzvrătea şi de multe ori 
strigam: „De ce, Doamne?”. Odată, în timp ce îmi puneam această întrebare, 
am simţit şi răspunsul: „Pentru că îţi vreau binele”. La început m-am răz- 
vrătit: „Dar ce este asta? Asta este iubire?” Uşor, uşor, sufletul meu a fost 
luminat şi am înțeles ce voia să-mi spună Domnul: „Nu vreau munca ta. Te 
vreau pe tine, vreau timpul tău pentru mine. Eu vreau ca tu să trăieşti 
pentru mine, nu pentru muncă”. 

Atunci am căutat noua mea identitate de preot care şi-a „pierdut” preo- 
ţia. În întuneric, în dubii, privind crucea, am întrevăzut ceea ce mai înainte 
nu înțelesesem: Isus a fost mare preot, chiar pe cruce, în momentul kenozei 
sale cele mai profunde, a „pro-existenței” sale totale pentru Tatăl şi pentru 
noi, când nu se putea mişca - mâinile fixate, picioarele pironite, aproape 
fără a putea vorbi. Ca fulgerat, am înțeles că în acel moment, în care îmi 
pierdusem în întregime libertatea şi posibilitatea de a-mi exercita preoția, 
în acea kenoză a vieţii mele, deveneam pe deplin preot. Am fost fericit, 
chiar dacă eram în dificultăţi. 

Înţelesesem că Isus a trăit Crucea în mod constant în viaţa sa, nu numai 
la sfârşit. Am înțeles că Crucea trebuia să fie o coordonată constantă a 
vieţii mele. A spăla geamurile ca serviciu de fiecare zi era o cruce. Am înțe- 
les că Dumnezeu ţine în mâinile sale timpul, istoria, puternicii acestei 
lumi. Am înțeles că fiecare situație ne revelează planul iubirii divine pentru 
noi. Puterea pentru această situație am luat-o dintr-o comunitate clandes- 
tină de oameni, un focolar masculin, unde în fiecare zi, pe ascuns, trăiam 
cu ei. Căutam să trăim în prezenţa lui Isus în mijlocul nostru. Acolo cele- 
bram în mod clandestin Liturghia. Întărit şi încurajat, plecam în fiecare zi 
la muncă. Aveam şi contacte cu nişte laici care căutau să ne întâlnească, de 
exemplu, pentru spovezi: pe străzi, la colțuri ascunse, mă căutau pentru 
colocvii personale. Această viață şi această muncă ascunsă îmi aduceau o 
bucurie în întunericul situaţiei. 

Acei 10 ani au fost cei mai binecuvântaţi ani ai vieţii mele preoțeşti. 
Simţeam că îmi trăiesc preoţia pe deplin. Nu se poate imagina bucuria 
când într-o zi am citit cuvintele lui loan Paul al II-lea adresate numeroşilor 
preoți adunați pentru un congres în sala Nervi, în anul 1982: „Îmbrăţişându-l 
pe Isus suferind în încercările zilnice, ne unim imediat cu Duhul celui Înviat 
şi cu forța lui dătătoare de putere (cf. Rom 6,5; Fil 1,19)” (Omilia Sfântu- 
lui Părinte Papa loan Paul al II-lea în timpul Sfintei Liturghii pentru Con- 
gresul Internaţional „Preotul astăzi — călugărul astăzi”, 30 aprilie 1982, n. 3). 

Iată secretul forței ce m-a susținut în aceşti 10 ani, iată lumina speran- 
ței — Crucea, care nu era atât un obiect sacru, cât, mai ales, o persoană vie: 
Isus răstignit şi abandonat, întâlnit şi îmbrăţişat în dureri şi suferințe! Da, 
Crucea este speranța care reprezintă lumina pentru viața şi pentru viito- 
rul nostru. 

Vă doresc tuturor ca prezenta conferință să aducă roade bogate pentru 
fiecare dintre voi şi să poată fi lumină pentru noile generații. 


Praga, 3 decembrie 2009 


